|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA ODLUKE**Nositelj izrade izvješća: Grad Pula - Pola, Upravni odjel za prostorno planiranje i zaštitu okolišaPula, 03.11.2022. godine |
| **Naziv akta za koji je provedeno savjetovanje s javnošću**  | **Prijedlog Odluke o izmjeni i dopuni Odluke o provođenju i sufinanciranju mjera energetske učinkovitosti na području Grada Pula-Pola** |
| **Naziv tijela nadležnog za izradu nacrta / provedbu savjetovanja**  | Upravni odjel za prostorno planiranje i zaštitu okoliša |
| **Razlozi za donošenje akta i ciljevi koji se njime žele postići uz sažetak ključnih pitanja** | Obzirom da se kroz institut e-konzultacija, a na prijedlog građana, prihvatilo sufinanciranje i klimatizacijskih uređaja, za koje nije provedena tranzicija u nove energetske oznake (koje će se implementirati nakon što bude donesena odgovarajuća relevantna EU regulativa), te su još na snazi stare energetske oznake, ovom se Odlukom želi podnositeljima Zahtjeva za sufinanciranje kućanskih uređaja precizno determinirati koji su energetski razredi kućanskih uređaja prihvatljivi za sufinanciranje. |
| **Objava dokumenata za savjetovanje**  | https://www.pula.hr/hr/eusluge/ekonzultacije/ekonzultacije-u-tijeku/83/prijedlogu-odluke-o-izmjenama-i-dopunama-odluke-o-provodjenju-i-sufinanciranju-mjera-energetske-ucinkovitosti-na-podrucju-grada-pule/ |
| **Razdoblje provedbe savjetovanja**  | Internetsko savjetovanje s javnošću provedeno je u razdoblju od 18. listopada 2022. godine do 2. studenog 2022. godine |
| **Pregled osnovnih pokazatelja uključenosti savjetovanja s javnošću**  | U za to propisanom roku zaprimljena su 3 prijedloga podnesenih od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Marko Ivanić** | **Zaprimljeno 19.10.2022.**U članku 1. do oznake A+++ potrebno je dodati energetske razrede A++ i A+, ali samo za klimatizacijske uređaje i sušilice rublja.Direktiva 2012/27/EU Europskog parlamenta i Vijeća od ožujka 2021 godine ne obuhvaća sušilice rublja i klimatizacijske uređaje, te se do daljnjega za njih koriste stare oznake energetske učinkovitosti. Ne dodavanjem oznaka A++ i A+ za klimatizacijske uređaje i sušilice u gradsku odluku, kupce istih stavljate u nepovoljan položaj naspram kupaca hladnjaka jer se za hladnjake koriste nove oznake sukladno Direktivi 2012/27/EU, a kod njih se subvencionira kupnja uređaja potrošnje A, B i C razreda. U slučaju klimatizacijskih uređaja i sušilica robe A++ odgovara novom razredu B, dok A+ odgovara razredu C. Mišljenja sam da do nove odluke Europskog parlamenta i Vijeća o novim oznaka za klimatizacijske uređaje i sušilice robe, u gradsku odluku treba dodati A++ i A+ oznake koje se subvencioniraju od strane Grada, ali samo za kategorije klimatizacijski uređaji i sušilice robe, budući da za njih ne vrijede nove oznake energetske učinkovitosti sukladno direktivi 2012/27/EU. | ***Ne prihvaća se***Iz tekstova koje smo koristili u pripremi akata i ovih odgovora, kao i konzultacija koje smo odradili s stručnjacima iz instituta Hrvoje Požar, komparacija A, B i C razreda s A+, A++ i A+++ kategorijom energetske učinkovitosti nema analogiju, odnosno proizvod s oznakom razreda energetske učinkovitosti A+++ može nakon promjene vrijednosti postati razred B ili niži bez promjene u potrošnji energije. Provođenjem ovih mjera žele se potaknuti građane na odabir proizvoda iz najviših energetskih razreda, a odabir je građana (a ne diskriminacija) što žele kupiti i da li žele ući u kategoriju za sufinanciranje. Već 2019. godine smo provodili mjere sufinanciranja kupnje isključivo za uređaje energetskog razreda A+++, stoga 2022., obzirom na brzi napredak tehnologije, pa čak i promjenu koja je nastala u određivanju energetskog razreda uslijed potrebe postavljanja viših standarda, ne smatramo stimulativnim sufinanciranje nižih razreda. Napominjemo da kod klima s inverterom prihvaćamo za sufinanciranje one koje barem u jednoj iskazanoj kategoriji (ili za grijanje ili za hlađenje) zadovoljavaju energetski razred A+++, tada drugi može biti A++. |
| **2.** | **Milan Nenezić** | **Zaprimljeno 19.10.2022.**U 1. stavku članka 2. pod a), Odluke o provođenju i sufinanciranju mjera energetske učinkovitosti na području grada Pule, iza „C“ dodaje se tekst:“ sukladno novim energetskim oznakama, odnosno energetskog razreda A+++, sukladno starim energetskim oznakama,“.Uz A+++ potrebno dodati i energetski oznake A++ i A+ , ali samo za klimatizacijske uređaje.Obrazloženje:Direktiva 2012/27/EU Europskog parlamenta i Vijeća od ožujka 2021 godine ne obuhvaća klimatizacijske uređaje, te se do daljnjega za klimatizacijske uređaje koriste stare energetske oznake koje nisu kompatibilne sa novima, tako da bi uz nove oznake A, B, C, trebalo dodati i stare energetske oznake A+++, A++ , A+ ali samo za klimatizacijske uređaje. U privitku ovog e-maila dostavljam Vam i link na stranicu EU komisije iz koje je vidljivo da se za klimatizacijske uređaje ne odnose nove oznake, pa se do daljnjega za klimatizacijske uređaje koristiti stare oznake A+++, A++ , A+ A, B, C i D od kojih bi oznake A+++, A++ i A+ bile ekvivalent novim oznakama A, B i C energetskih razreda. Kao što sam naveo u gorenjem tekstu, a što se tiče klimatizacijskih uređaja, budući da oni još nisu ušli u tranziciju i prijelaz na nove oznake energetske učinkovitosti, potrebno je dodati oznake A+++, A++, A+ kao tri najštedljivija razreda za klimatizacijske uređaje. https://ec.europa.eu/info/energy-climate-change-environment/standards-tools-and-labels/products-labelling-rules-and-requirements/energy-label-and-ecodesign/about\_hr S poštovanjem | ***Ne prihvaća se***Iz poveznice na koju nas upućujete, upravo se iz teksta da iščitati da proizvod s oznakom razreda energetske učinkovitosti A+++ bi mogao nakon promjene vrijednosti postati razred B ili niži bez promjene u potrošnji energije. Razred A isprva ne dosižu sve kategorije proizvoda na tržištu, te može ostati prazan, kako bi se ostavilo prostora za razvoj energetski učinkovitijih modela.Iz svega navedenog razvidno je da u ponudi na tržištu nisu za sve proizvode koji se sufinanciraju nužno zastupljeni A, B i C razred. Kako ovom mjerom potičemo kupnju upravo najučinkovitijih uređaja, ostajemo pri sufinanciranju klimatizacijskih uređaja i sušilica najvišeg energetskog razreda, a to je A+++, uz napomenu da kod klima s inverterom prihvaćamo za sufinanciranje i one koje barem u jednoj iskazanoj kategoriji (ili za grijanje ili za hlađenje) zadovoljavaju energetski razred A+++, tada može biti A++. Na tržištu su širom dostupne sušilice s A+++, stoga građani imaju izbor kupiti najvišu kategoriju energetske učinkovitosti, što mi provođenjem ovih mjera i želimo potaknuti, stoga odabir je građana (a ne diskriminacija) što žele kupiti i da li žele ući u kategoriju za sufinanciranje. Već 2019. godine smo provodili mjere sufinanciranja kupnje isključivo za uređaje energetskog razreda A+++, stoga 2022., obzirom na brzi napredak tehnologije, pa čak i promjenu koja je nastala u određivanju energetskog razreda uslijed potrebe postavljanja viših standarda, ne smatramo stimulativnim sufinanciranje nižih razreda. |
| **3.** | **Marin Načinović** | **Zaprimljeno 02.11.2022.**Poštovani, budući da klimatizacijski uređaju nemaju nove oznake energetske učinkovitosti, smatram da bi za subvencioniranje klimatizacijskih uređaja  uz **A+++**, trebalo dodati i klimatizacijske uređaje klase **A++ i A+** budući da su to najštedljivije oznake po staroj klasifikaciji, te kupci klimatizacijskih uređaja ne bi zakinuti naspram kupaca koji kupuju kučanske uređaje koji imaju novu klasifikaciju energetske učintkovitosti gdje oni mogu birati i između 3 razreda  ( A, B, C ) dok kupci klima uređaja to ne mogu.  | ***Ne prihvaća se***Kućanski uređaji koji imaju novu energetsku klasifikacijsku oznaku stvrstavaju se po novoj ljestvici od najnižeg energetskog razreda G do najvišeg energetskog razreda A. Nova ljestvica razreda energetske učinkovitosti je stroža i osmišljena je tako da se u početku samo manji broj proizvoda može razvrstati u razred A, čime se ostavlja prostor za buduće učinkovitije proizvode. Energetski najučinkovitiji proizvodi koji su trenutačno na tržištu uglavnom su svrstani u razrede B ili C te smo iz tog razloga omogućili građanima mogućnost sufinanciranja navedenih razreda. Obzirom da se klimatizacijski uređaji razvrstavaju po starim klasifikacijskim oznakama od najnižeg energetskog razreda D do najvišeg enegertskog razreda A+++, u provedbi ovog Javnog poziva, sufinanciramo energetske razrede najviše energetske učinkovitosti A+++ odnosno kod klimatizacijskih uređaja s inverterom za sufinanciranje prihvaćamo one koje barem u jednoj iskazanoj kategoriji (ili za grijanje ili za hlađenje) zadovoljavaju energetski razred A+++, tada drugi može biti A++. |